b'\n_START_ARTICLE_\nAfri\xc5\xa1ki rog\n_START_PARAGRAPH_\nAfri\xc5\xa1ki rog (tudi Somalski polotok) je polotok vzhodne Afrike, ki se razprostira ve\xc4\x8d sto kilometrov v Arabsko morje in le\xc5\xbei ob ju\xc5\xbeni strani Adenskega zaliva. Hkrati predstavlja najbolj vzhodno to\xc4\x8dko afri\xc5\xa1ke celine._NEWLINE_Ima obliko \xc5\xbeivalskega roga, \xc5\xa1e najbolj je podoben rogu \xc4\x8drnega nosoroga, ki \xc5\xbeivi na tem obmo\xc4\x8dju._NEWLINE_Sam afri\xc5\xa1ki rog zajema tudi povr\xc5\xa1ino D\xc5\xbeibutija, Etiopije, Eritreje in Somalije; skupaj okoli 2.000.000 km\xc2\xb2, kjer \xc5\xbeivi okoli 86,5 milijona ljudi._NEWLINE_Velika Somalija je nacionalisti\xc4\x8dni cilj, pri katerem gre za ustanovitev enotne somalske dr\xc5\xbeave na afri\xc5\xa1kem rogu iz biv\xc5\xa1ih britanskih in italijanskih kolonij dana\xc5\xa1nje Somalije, to je iz nekdanje francoske kolonije Somaliland (dana\xc5\xa1nji D\xc5\xbeibuti), Ogedna v Etiopiji in Severozahodne province Kenije in le\xc5\xbei na afri\xc5\xa1ki celini.'